***2022 - 2027***

***ȘCOALA DE ARTE***

***SATU MARE***

****

*Proiect de management*

***A. Analiza socio-culturală a mediului în care îşi desfăşoară activitatea instituţia şi propuneri privind evoluţia acesteia în sistemul instituţional existent:***

Școala de Arte Satu Mare esteinstituţia de specialitate, din categoria așezămintelor de cultură, care funcţionează sub autoritatea Consiliului Judeţean Satu Mare, desfăşurându-şi activitatea în conformitate cu prevederile legislaţiei române în vigoare şi cu cele ale propriului Regulament de organizare şi funcţionare.

Având la bază o tradiție de 117 ani în domeniul învățământului artistic, precum și o echipă de specialiști bine pregătiți, Școala de Arte a devenit o instituție etalon care a contribuit și contribuie în continuare la creșterea și afirmarea vieții cultural-artistice din acest colț de țară.

***1. Instituţii, organizaţii, grupuri informale (analiza factorilor interesaţi) care se adresează aceleiaşi comunităţi;***

Satu Mare este un judeţ multi-etnic, multi-confesional și multicultural, cu o dezvoltare economică în preponderenţă industrială şi de servicii, având 329.079 locuitori, din care 102.411 locuitori ai municipiului Satu Mare, reședința de județ.

Județul are o infrastructură solidă de instituţii de cultură:

* Teatrul de Nord care funcţionează cu secţiile română şi maghiară
* Teatrul de Păpuși Brighella
* Muzeul Judeţean Satu Mare
* Filarmonica de Stat „Dinu Lipatti”
* Biblioteca Judeţeană
* Centrul Judeţean pentru Conservarea şi Promovarea Culturii Tradiţionale
* Centrul Cultural „G.M.Zamfirescu”
* Casa de Cultură a Sindicatelor
* Palatul Copiilor
* Şcoala de Arte

Pe lângă aceste instituţii de cultură funcţionează şi alte instituţii, organizaţii, respectiv firme private care activează în domeniul culturii.

Dintre instituțiile de cultură menţionate, Palatul Copiilor are profil asemănător cu cel al Şcolii de Arte, și anume educația artistică. Cursurile Palatului Copiilor sunt frecventate de către copii cu vârsta cuprinsă între 4 și 16 ani, iar Școala de Arte este frecventată de tineri și chiar adulți de vârsta a doua.

Celelalte instituţii şi organizaţii sunt complementare Şcolii de Arte, activitatea lor completând activitatea instituţiei vizate, în ceea ce priveşte creşterea nivelului educaţiei cultural-artistice a comunităţii sătmărene.

Din implicarea școlilor și liceelor sătmărene în activitățile inițiate de noi (spectacole, festivaluri, expoziții și concursuri) rezultă interesul tinerilor față de acțiunile Școlii de Arte, singura instituție din județ/municipiu care organizează în mod direct activitățile cu copii și tineri, implicându-i ca interpreți și creatori

Din datele culese, persoanele din grupele de vârstă 14-20 de ani și 28-35 de ani (segmente active din punct de vedere cultural) înregistrează cel mai ridicat nivel de satisfacție privind funcționarea instituțiilor publice de cultură de la nivel local.

În general, populația percepe că bibliotecile, muzeele, instituțiile de spectacole, casa de cultură / căminul cultural sau școala populară de arte de la nivel local sunt conduse de profesioniști. De asemenea, este mai mare segmentul celor care consideră că lipsește o colaborare a instituțiilor locale cu entități similare de la nivel național sau internațional, apreciind că acestea nu prea desfășoară activități cu alte instituții din țară sau străinătate. Acest lucru se datorează pe de o parte lipsei de informații a populației privind acest aspect, sau lipsei de vizibilitate a colaborărilor existente, pe de altă parte diferențelor dintre profilele instituțiilor de cultură: instituții de prezentare (muzee), instituții de spectacole (teatru, filarmonică), instituții de educație artistică (școlile populare de artă), ceea ce reduce aria posibilităților de colaborare.

***2. Analiza SWOT (analiza mediului intern şi extern, puncte tari, puncte slabe, oportunităţi, ameninţări)****;*

|  |  |
| --- | --- |
| Puncte forte: | * este o instituţie de cultură cunoscută şi recunoscută pe plan judeţean, național și chiar internațional * dispunem de cadre didactice cu o bună pregătire metodică și de specialitate, care stăpânesc conținuturile predate * cadrele didactice elaborează activități eficiente și au demersuri didactice centrate pe cursant * metode și strategii moderne, activ-participative, stimulative pentru evoluția cursantului * conținutul și metodele sunt adaptate la specificul clasei și se urmărește dezvoltarea cursantului prin asigurarea unui climat favorabil * face parte din sistemul naţional al şcolilor de arte * are o gamă largă de programe educaţionale şi cultural-artistice, inclusiv pentru minorități * existenţa unor programe educaţionale şi cultural-artistice pentru toate vârstele * durabilitate și sustenabilitatea instituției (de 117 ani) * dotare la standarde ridicate, aparatură de ultima generație * instituție prietenoasă * condiții necesare unei distanțări fizice între elevi și profesori în sălile de curs (pentru cursuri desfășurate la sediul școlii) * condiții igienico – sanitare și de protecție personală a copiiilor la un nivel ridicat * amplasarea școlii în centrul orașului, în vecinătatea unor licee și școli generale importante * relațiile interpersonale (profesor – elevi, director – profesori, profesori – părinți, profesori – profesori) care favorizează un climat deschis și stimulativ |
| Puncte slabe: | * reticența unor profesori față de înregistrările activității de la clasă (conform legislației în vigoare, ora de curs nu poate fi filmată fără acordul cadrului didactic, pentru mediatizarea activităților didactice) * comunicarea interpersonală deficitară între unii angajați ai Școlii de Arte * lipsa unei săli de spectacole potrivite, pentru evenimentele şcolii * lipsa unor săli de repetiţii pentru ansamblurile şcolii * insuficienţa sălilor de curs * lipsa unei motivații interioare a învățării * superficialitatea repetițiilor la domiciliu din partea unor cursanți * insuficiente cadre didactice calificate pentru unele specialități * independenţă în ceea ce priveşte iniţierea unor acţiuni noi |
| Oportunităţi: | * posibilitatea participării la acțiuni desfășurate în mediul online * parteneriate interne și externe * existenţa continuă a unui potenţial public ţintă * capacitatea de a realiza proiecte, parteneriate şi protocoale de colaborare * existența unor linii de finanțare accesibile școlii * atitudine deschisă faţă de noile oportunităţi de organizare, colaborare, participare la acţiuni * potenţial continuu de talente în domeniul artei în judeţul Satu Mare * interesul unor cursanți talentați din familii defavorizate * recunoașterea certificatului de absolvire la nivel european |
| Amenințări: | * impactul economic al crizei provocate de coronavirus * impactul social al crizei provocate de coronavirus (frica părinților de a-și expune copiii într-un program after school) * creșterea inflației, scăderea puterii de cumpărare comparativ cu raportul cerere – ofertă ar putea pune școala într-o poziție deranjantă din punct de vedere financiar * creșterea prețurilor, inclusiv al instrumentelor muzicale * instabilitate legislativă * reducerea veniturilor, atât din subvenții cât și veniturile proprii ca urmare a unei crize economice, caz în care școala ar avea un buget insuficient. * concurența existentă sau potențială a altor instituții de acest gen sau persoane fizice * reducerea timpului pentru studiu în rândul persoanelor active * lipsa de interes a reprezentanților unor instituții locale și pierderea pe parcurs a unor relații de cooperare. * migrarea profesorilor spre alte instituții mai atractive din punct de vedere financiar |

***3. Analiza imaginii existente a instituţiei şi propuneri pentru îmbunătăţirea acesteia****;*

Școala de Arte abordează programe pentru dezvoltarea în continuu a unei imagini pozitive a instituției în rândul publicului sătmărean, pentru a asigura vizibilitatea tuturor activităților educațional-artistice.

Toate proiectele, programele și activitățile inițiate de Şcoala de Arte se realizează prin materiale publicitare gen afişe, bannere, pliante, invitaţii, caiete program cât şi prin mass-media locală- presă, televiziune, radio, site propriu, pagina de socializare facebook, publicaţii de specialitate de nivel naţional, site-urile şcolilor partenere. S-a elaborat și implementat procedura cu documentele anexe, privind activitatea de mediatizare.

Pentru următoarea perioadă, 2022 – 2027, vom continua dezvoltarea imaginii  
instituționale pe mai multe direcții punând accentul pe relația cu mass-media, pe mediul online, pe relațiile interinstituționale și pe un concept unitar al materialelor de promovare:▪ încheierea de parteneriate cu presa scrisă, presa online, posturile de radio și televiziune  
▪ colaborări cu televiziunile locale pentru preluarea manifestărilor de amploare  
▪ transmiterea periodică de comunicate de presă  
▪ organizarea de conferinţe de presă și evenimente pentru presă  
▪ conceperea și distribuirea de mape de prezentare a instituţiei  
▪ participarea la emisiuni cu specific cultural și artistic  
- prezența în mediul online, prin:▪ website-ul școlii: updatarea lui la standardele tehnologice și de design din  
prezent; actualizarea permanentă cu informații de interes național și internațional despre  
activitatea școlii  
▪ actualizarea permanentă a paginii oficiale de Facebook și Instagram Școala de Arte, cu materiale de interes major pentru public: postări, galerii foto, videoclipuri, expoziții online, transmisii live  
▪ actualizarea contului de youtube cu materiale video ale Școlii de Arte

▪ postarea de afișe în panourile de afișaj disponibile  
▪ amplasarea de roll-upuri și bannere la diferite evenimente  
▪ utilizarea sistemelor de panotaj interior și exterior (mesh, banner, afişe, etc.), suporturi mobile etc.  
- întărirea rețelei de parteneri, prin:▪ dezvoltarea de parteneriate și proiecte comune cu instituții active în domeniul culturii  
▪ cu instituții de învățământ preuniversitar și superior   
▪ dezvoltarea de parteneriate cu organizații internaționale  
▪ dezvoltarea relațiilor cu ONG-uri active în domeniul culturii și al educației  
▪ participarea specialiștilor instituţiei în jurii ale unor festivaluri și concursuri naționale și internaționale

În acest sens, propun stabilirea unor relații de colaborare cu primăriile orașelor și comunelor din județ, în vederea mediatizării din timp a acțiunilor școlii. Aceste relații de colaborare ar face posibilă ieșirea instituției noastre cu acțiuni educaționale, spectacole, recitaluri, expoziții, etc. din reședința de județ, astfel s-ar extinde aria de mediatizare a școlii.

De asemenea, informarea periodică a instituțiilor de învățământ formal, privind acțiunile școlii și posibilitățile de participare la acestea atrage mai mulți beneficiari și implicit îmbunătățește imaginea instituției.

***4. Propuneri pentru cunoaşterea categoriilor de beneficiari (studii de consum, cercetări, alte surse de informare);***

Cercetările vor fi continuate pe două direcții:

*\* Beneficiari direcți ai acțiunilor derulate,* pe acest segment măsurile vor viza:

- analiza comparativă a numărului de beneficiari per proiect sau eveniment, analiza evoluției numărului total de beneficiari, evoluția numărului de parteneriate,

- analiza calitativă a beneficiarilor per proiect, după: vârstă, sex, interes manifestat, feedback. *\* Beneficiari în mediul online* - pe acest segment măsurile vor viza:  
- evoluția numărului de utilizatori pe website, evoluția numărului de  
utilizatori pe rețelele de socializare, evoluția numărului de comentarii și a feedbackului.  
- analiza calitativă va viza: timpul petrecut pe aceste canale de internauți, direcțiile de interes  
manifestate, analiza recenziilor primite în social media.  
Instrumentarul folosit rezidă în chestionare de specialitate, sondaje în mediul online și în  
cadrul evenimentelor, observație directă, statisticile oferite de autoritățile locale, statisticile  
automate disponibile pe rețelele de socializare.

Deoarece Școala de Arte Satu Mare are relații bune de colaborare cu majoritatea școlilor de artă din țară, vom cere date și informații de la acestea, legat de solicitările față de ofertele lor culturale din partea comunităților în care funcționează.

***5. Grupurile-ţintă ale activităţilor instituţiei pe termen scurt/mediu****;*

Dat fiind profilul de activitate al școlii și interesul manifestat de segmente largi de public pentru învățământul artistic, grupurile țintă ale activităților instituţiei sunt reprezentate de o multitudine de categorii de vârstă şi socio-profesionale

Pe termen scurt, beneficiarii activităţilor şcolii sunt cursanţii care frecventează programele educaţionale. Pe termen mediu, beneficiarii sunt foştii, actualii şi viitorii cursanţi ai instituţiei şi publicul participant la acţiunile cultural-artistice ale şcolii. De fapt, toată comunitatea sătmăreană beneficiază într-un fel sau altul de activităţile Şcolii de Arte Satu Mare.

În urma lansării noului program educațional – artistic, categoriile grupurilor țintă nu se vor modifica, preconizăm că va crește numărul beneficiarilor din mediul rural și mic urban.

În ceea ce priveşte grupul ţintă, în general, Şcoala de Arte are ca principiu de bază promovarea multiculturalităţii prezentă la noi în judeţ, şi respectarea egalităţii de şanse a tuturor membrilor comunităţii, fără discriminare socială, de vârstă, sex, religie, etnie sau apartenenţă politică. Vom păstra interesul de a coopta cât mai mulţi cursanţi din afara municipiului Satu Mare, din comunele şi oraşele judeţului pentru a justifica importanţa de nivel judeţean a Şcolii de Arte, cât şi pentru a permite accesul la cultură a cât mai multor cetăţeni ai judeţului nostru.

***6. Profilul beneficiarului actual.***

Analizând în detaliu componenţa publicului ţintă, Şcoala de Arte vizează trei categorii de grupuri:

1. Cursanţii şcolii - copii şi tineri din judeţul Satu Mare, majoritatea având vârsta între 6 şi 18 ani. Cursurile de arte plastice sunt frecventate în număr mare şi de adulţi.
2. Participanţii la concursurile şi festivalurile organizate de instituţie – liceeni sătmăreni, copii şi tineri cursanţi ai şcolilor de arte din ţară şi străinătate.
3. Spectatorii prezenţi la acţiunile organizate de instituţie – în principal părinţii şi invitaţii interpreţilor.

Şcoala de Arte are ca grup ţintă persoane din toate categoriile sociale şi vârstă atât prin activităţile educaţionale, cât şi prin programele cultural-artistice pe care le organizează. Acest grup ţintă este aproape în întregime (85%) din mediul urban, iar din punct de vedere al naționalității, aproximativ 60% români, 30% maghiari și 10% alte naționalități (germani, șvabi, romi)

***B. Analiza activităţii instituţiei şi propuneri privind îmbunătăţirea acesteia:***

***1. Analiza programelor şi a proiectelor instituţiei****;*

În prezent, Școala de Arte derulează cu succes 7 programe majore interdependente:

1. Programul de educaţie artistică – „*Învăţăm la Şcoala de Arte”*
2. Programul de activităţi cultural – artistice - „*La Şcoala de Arte*”
3. Programul de promovare a talentelor „*Prin Şcoala de Arte*”
4. Programul de schimburi de experienţă „*Între Şcolile de Arte*”
5. Programul „*Workshop la Şcoala de Arte*”
6. Programul de acţiuni cultural – artistice competiţionale „*Concurs prin Şcoala de Arte*”
7. Programul de colaborări cu alte instituţii, firme, ONG-uri „*Cu Şcoala de Arte*”

Aceste programe acoperă în totalitate aria de activitate a școlii, fiind în conformitate cu profilul instituției. Fiecare program cuprinde mai multe proiecte, lansate și implementate conform cerințelor și așteptărilor grupurilor țintă.

Programul de bază, cu derulare zilnică și în mare măsură nemodificată de-a lungul anilor, este programul de educație artistică „Învăţăm la Şcoala de Arte”. De acest program depind în mare măsură celelalte programe, orice modificare a acestuia atrage după sine modificări în celelalte programe. Celelalte programe, fiecare cu mai multe proiecte, se derulează pentru a valorifica, completa și dezvolta programul de bază.

Multe dintre proiectele școlii au o tradiție de mai mulți ani, dintre acestea amintim:

* Festivalul “Cântă şi încântă de Dragobete”, VIII ediţii
* Festival concurs de chitară clasică – „Samus GuitArt” , IX ediţii,
* Şir de manifestări ocazionate de Zilele Școlii de Arte Satu Mare și încheierea anului școlar (17 ani)
* Festival – concurs internațional de muzică pop-rock „Muzica Inimii Mele”, XIV ediții
* Acţiuni culturale organizate în parteneriat cu Asociația Artiștilor Plastici Satu Mare (10 ani)
* Acțiunile în parteneriat cu Școala „II Rakoczi Ferenc” din Teglas, Ungaria (12 ani)
* Participările la concursurile, festivalurile, expozițiile, schimburile de experiență, organizate de Școlile de Arte și Centrele Culturale din țară.

***2. Concluzii:***

Misiunea actuală a şcolii este apropierea de comunitate, ridicarea nivelului de cultură artistică şi estetică a populaţiei, astfel încât beneficiarii să fie un număr cât mai mare de persoane din cele mai diverse categorii sociale.

Programele și proiectele din cadrul acestora sunt concepute, dezvoltate și implementate cu succes în rândul comunității sătmărene.

În concluzie, se vor continua programele și proiectele care s-au derulat în perioada anterioară de management, și propun completarea programelor cu câteva proiecte noi, care să vizeze populația din mediul rural și mic urban, astfel asigurând accesul la educația cultural – artistică a comunității din afara reședinței de județ. Propun de asemenea, intensificarea colaborărilor cu grădinițele, școlile și liceele din județul Satu Mare, prin proiecte care să se adreseze în exclusivitate acestora, pentru a transmite artă și cultură copiilor și tinerilor, venind în completarea orelor de muzică și artă vizuală din aceste instituții.

*2.1. Reformularea mesajului, după caz;*

Misiunea școlii trebuie să fie creşterea nivelului cultural-artistic al populaţiei din judeţul Satu Mare, asigurând acces la educația cultural-artistică pentru toate categoriile sociale, atât din mediul urban cât și din cel rural.

*2.2. Descrierea principalelor direcţii pentru îndeplinirea misiunii;*

Pentru îndeplinirea misiunii, Școala de Arte va urmări atingerea următoarelor obiective:

1. Asigurarea unui program complex de educație cultural-artistică pentru comunitatea județului Satu Mare.
2. Elaborarea și implementarea unor proiecte educaționale pentru mediul rural și mic urban.
3. Elaborarea și implementarea unor proiecte educaționale pentru instituțiile de învățământ, care să vină în completarea orelor de educație muzicală și a celor de artă vizuală.
4. Stabilirea unor relații de colaborare cu autoritățile din mediul rural și mic urban și cu instituțiile de învățământ din întreg județul Satu Mare.
5. Asigurarea unei bune şi eficiente gestiuni a fondurilor publice şi a patrimoniului public la nivelul instituţiei cu respectarea tuturor legilor şi reglementărilor în vigoare.
6. Creşterea gradului de implicare, în manifestări culturale judeţene, naţionale şi internaţionale;
7. Abordarea artei la toate nivelele prin realizarea unor colaborari comunitare intersectoriale.
8. Abordarea multiculturalităţii în activitatea educaţională, pentru a asigura posibilitatea accesării cursurilor şi de către etniile convieţuitoare.

***C. Analiza organizării instituţiei şi propuneri de restructurare şi/sau de reorganizare, după caz:***

***1. Analiza reglementărilor interne ale instituţiei şi a actelor normative incidente;***

În temeiul prevederilor Ordonanţei de Urgenţa a Guvernului nr. 118/2006 privind înfiinţarea, organizarea şi desfăşurarea activităţii aşezămintelor culturale, cu modificările şi completările ulterioare, ale Legea educației naționale nr.1/2011 privind Statutul personalului didactic cu modificările şi completările ulterioare, Şcoala de Arte din Satu Mare, funcţionează în subordinea Consiliului Judeţean Satu Mare ca instituţie de cultură cu profil educaţional. Finanţarea Şcolii de Arte Satu Mare se realizează din venituri proprii şi din subvenţii acordate de la bugetul de stat.

Procesul de educaţie artistică se desfăşoară pe baza programelor anuale elaborate de Şcoala de Arte Satu Mare, conform Regulamentului de Ordine și Funcționare.

Programul de instruire se desfăşoară prin cursuri permanente, organizate conform structurii anilor şcolari, precum şi prin cursuri periodice, organizate la cerere (Cursuri de vară).

Conform PROIECTULUI DE HOTARÂRE Nr. 133/2020 al Consiliului Judeţean Satu Mare, organigrama instituţiei cuprinde următoarele posturi:

Totalul posturilor din instituţie pe anul 2022 este 24, din care:

* Personal/funcţii de conducere 3: 1 manager, 1 contabil şef, 1 director.
* Personal/funcţii de execuţie 21: 16 cadre didactice, 3 personal didactic auxiliar, 2 personal nedidactic.

În activitatea sa, managerul este asistat de:

1. Consiliul Administrativ al Şcolii;
2. Comisia de evaluare a activităților cadrelor didactice;
3. Comisia de disciplină;
4. Comisia de etică și moralitate;

e) Consiliul Profesoral;

Consiliul Administrativ este format din 5 membri, se întruneşte trimestrial în şedinte extraordinare sau ori de câte ori este nevoie.

Pentru buna desfăşurare a activităţii cultural-artistice, în cadrul şcolii funcţionează un Consiliu Profesoral, cu rol consultativ, cu participarea cadrelor didactice.

În cadrul şcolii, activităţile de educaţie artistică se desfăşoară la următoarele profile: pian, canto clasic, canto muzică uşoară, canto popular, chitară clasică, electrică şi bas, sintetizator, instrumente de suflat, actorie limba română şi maghiară, arte plastice, balet.

Activitatea instructiv-educativă în Şcoala de Arte are următoarele forme de bază:

a) cursuri teoretice și practice;

b) practica artistică, realizată prin: spectacole şi expoziţii interne, organizate pe teritoriul judeţului Satu Mare; participarea la concursuri judeţene, interjudeţene şi internaţionale; organizare de spectacole şi expoziţii; audiţii de clasă; organizarea de stagiuni artistice ale şcolii; schimburi de experienţă la nivel judeţean şi interjudeţean; participări la diverse alte acţiuni culturale în judeţul Satu Mare şi în ţară; participări la festivaluri, concursuri şi vernisaje în țară și străinătate.

În cadrul instituției funcționează 3 compartimente:

* - compartimentul educațional
* - compartimentul contabil
* - compartimentul administrativ

***2. Propuneri privind modificarea reglementărilor interne****;*

Structurile organizatorice ale instituției sunt suficiente și funcționează cu eficiență. Școala de Arte are un număr mic de angajați, din această cauză nu sunt necesare alte structuri de organizare, compartimente sau reglementări noi. Atribuțiunile structurilor și compartimentelor sunt bine definite și se realizează în mod eficient. De asemenea, a fost dezvoltat și este în continuă implementare Sistemul de Control Managerial Intern, care asigură desfășurarea în mod optim a tuturor activităților instituției.

***3. Analiza capacităţii instituţionale din punctul de vedere al resursei umane proprii şi/sau externalizate;***

În prezent Școala de Arte are 24 de angajați, din care 16 cadre didactice, 3 personal didactic auxiliar, 2 personal nedidactic și 3 personal de conducere.

Majoritatea cadrelor didactice își susțin orele de curs la sediul instituției și la secția externă din Carei.

Luând în considerare legislația în vigoare și posibilitățile financiare actuale la nivel de județ, nu se pot face modificări în organigrama instituției, deși școala ar avea nevoie de cadre didactice în diferite domenii pentru pornirea unor cursuri noi, pentru care există cerere din partea comunității: dans popular românesc, dans popular maghiar, dans modern, meșteșuguri populare.

Pentru menţinerea unui climat adecvat de lucru, în organizarea compartimentelor şcolii trebuie avute în vedere:

* + asigurarea unui climat organizaţional performant;
  + stimularea creativităţii cadrelor didactice în activităţile din şcoală;
  + descătușarea forţelor creatoare latente;
  + aprecierea inițiativei cadrelor didactice în diferite activităţi cultural – artistice;
  + impulsionarea dezvoltării actului cultural;
  + alocarea judicioasă a resurselor financiare.

De asemenea, adaptarea la schimbările permanente ale societății față de ofertele educaționale și actul cultural, necesită perfecționarea cadrelor didactice prin participarea la schimburi de experiență, conferințe, work-shopuri, acțiuni cultural-artistice organizate de instituții din țară și străinătate.

***4. Analiza capacităţii instituţionale din punct de vedere al spaţiilor şi patrimoniului instituţiei, propuneri de îmbunătăţire;***

Şcoala de Arte Satu Mare are sediul pe str. Ioan Slavici nr. 6 din Satu Mare. Imobilul este înscris în C.F. 58321 Satu Mare cu nr. cadastral 1.348 şi 1.349, căruia în natură îi corespund construcţii în suprafaţă totală de 624,41 mp pe o suprafaţă teren aferent folosit de 960 mp. Activităţile şcolare sunt susţinute în 14 săli de curs, iar pe lângă acestea instituţia deţine o sală de spectacole (sală de curs pentru balet), secretariat, direcţiune, magazie – arhivă și atelier de reparații. Fiecare sală de curs este dotată cu mobilier, instrumente și aparatură tehnică în funcție de specificul profilului.

Considerăm că instituția este destul de bine dotată cu aparatură tehnică, informațională și instrumente muzicale. Singura problemă în acest sens este spațiul: lipsa unei săli adecvate de spectacole, deficiențe în ceea ce privește numărul sălilor de repetiții pentru ansamblurile școlii, extinderea sălilor de actorie și arte plastice dat fiind numărul mare de cursanți înscriși. Datorită acestui fapt, începând cu anul școlar 2022-2023, secțiile de arte plastice și actorie își vor ține cursurile la sediul Bibliotecii Județene Satu Mare, în baza unui parteneriat cultural între cele două instituții.

***5. Viziunea proprie asupra utilizării instituţiei delegării, ca modalitate legală de asigurare a continuităţii procesului managerial.***

- Conducerea instituției este asigurată de manager, care are calitatea de ordonator terţiar de credite.  
 - Delegarea de competență nu înseamnă absolvirea de implicarea în aceste domenii. Responsabilii delegați sunt obligați să ia măsurile necesare în domeniul respectiv, raportând de fiecare dată rezultatele obținute sau premizele scontate. Consultarea cu managementul instituției va fi o obligativitate permanentă.  
 - Consiliul administrativ și Consiliul profesoral se vor întruni la convocarea managerului ori de câte ori este nevoie.  
 - Analiza activităţii consiliilor de conducere este necesară în vederea eliminării din atribuțiile  
managerului a activităților de natură pur administrativă și delegarea acestora către  
personalul de specialitate din domeniile de activitate ale școlii.

***D. Analiza situaţiei economico-financiare a instituţiei:***

Analiza financiară, pe baza datelor cuprinse în caietul de obiective:

***1. Analiza datelor de buget din caietul de obiective, după caz, completate cu informaţii solicitate/obţinute de la instituţie:***

*1.1. Bugetul de venituri (subvenţii/alocaţii, surse atrase/venituri proprii);*

|  |  |  |  |
| --- | --- | --- | --- |
|  | *2019* | *2020* | *2021* |
| **Total buget aprobat, din care** | **1.868.000** | **1.743.000** | **1.686.200** |
| Subvenții pentru institiții publice | 1.553.000 | 1.427.000 | 1.400.000 |
| Venituri proprii | 300.000 | 300.000 | 260.000 |
| Donații și sponsorizări | 0 | 0 | 2.200 |

*1.2. Bugetul de cheltuieli (personal; bunuri şi servicii și investiții)*

|  |  |  |  |
| --- | --- | --- | --- |
| *Anul* | *2019* | *2020* | *2021* |
| **Buget total** | **1.868.000** | **1.743.000** | **1.686.200** |
| Cheltuieli de personal | 1.557.000 | 1.474.000 | 1.400.000 |
| Bunuri si servicii | 296.000 | 253.000 | 262.200 |
| Investiții | 15.000 | 16.000 | 24.000 |

***2. Analiza comparativă a cheltuielilor (estimate şi, după caz, realizate) în perioada/perioadele indicată/indicate în caietul de obiective, după caz, completate cu informaţii solicitate/obţinute de la instituţie:***

Următoarele sunt acțiunile cultural-artistice la nivelul Școlii de Arte care au un deviz concret, celelalte programe, proiecte sunt fără cheltuieli sau necesită cheltuieli minimale.

***Anul 2019***

|  |  |  |  |  |
| --- | --- | --- | --- | --- |
| *Nr. crt.* | *Programul/proiectul* | *Devizul estimat* | *Devizul realizat* | *Observaţii, concluzii* |
|  | Festival folcloric ”Cântă și încântă de Dragobete” | 7.105,00 | 7.125,20 | La toate acțiunile culturale, cheltuielile realizate au fost cele preconizate. |
|  | Expoziție comună a elevilor Școlii de Arte și a Școlii „II Rakoczi Ferenc” din Teglas Ungaria | 1.425,00 | 1.320,00 |
|  | Festivalul de pictură ”ARTA - pasiunea mea” | 4.520,00 | 4.027,99 |
|  | Festival concurs național de chitara clasică „Samus GuitArt” | 8.555,00 | 8.539,13 |
|  | Șir de manifestări cu ocazia încheierii anului școlar 2018-2019 (spectacole de muzică clasică, ușoară, populară și balet) | 2.650,00 | 2.574,57 |
|  | Zilele Școlii de Arte și vernisaj | 1.320,00 | 1.424,00 |
|  | Festivalul concurs internațional de muzica pop-rock ”Muzica Inimii Mele” | 12.980,00 | 12.979,14 |
|  | **Total:** | **38.555,00** | **37.990,03** |  |

***Anul 2020***

|  |  |  |  |  |
| --- | --- | --- | --- | --- |
| *Nr. crt.* | *Programul/proiectul* | *Devizul estimat* | *Devizul realizat* | *Observaţii, concluzii* |
|  | Festival folcloric ”Cântă și încântă de Dragobete” | 4.135,00 | 4.025,00 | Din cauza pandemiei, singurele acțiuni organizate s-au încadrat în bugetul estimat. |
|  | Expoziție comună a elevilor Școlii de Arte și a Școlii „II Rakoczi Ferenc” din Teglas Ungaria | 0 | 0 |
|  | Festival concurs național de chitară clasică „Samus GuitArt” | 0 | 0 |
|  | Șir de manifestări cu ocazia încheierii anului școlar 2019-2020 (spectacole de muzică clasică, ușoară, populară și balet) | 0 | 0 |
|  | Spectacol de Revelion al cursanților școlii | 1.200,00 | 1.200,00 |
|  | Festivalul concurs regional de muzica pop-rock ”Muzica Inimii Mele” editia a X-a | 0 | 0 |
| **7.** | Festivalul de pictură ”ARTA - pasiunea mea” |  |  |  |
|  | **Total** | **5.335,00** | **5.225,00** |  |

***Anul 2021***

|  |  |  |  |  |
| --- | --- | --- | --- | --- |
| *Nr. crt.* | *Programul/proiectul* | *Devizul estimat* | *Devizul realizat* | *Observaţii, concluzii* |
|  | Festival folcloric ”Cântă și încântă de Dragobete” | 5.000,00 | 4.350,00 | Din cauza pandemiei, singurele acțiuni organizate s-au încadrat în bugetul estimat. |
|  | Festival concurs național de chitară clasică „Samus GuitArt” | 0 | 0 |
|  | Concursul național de pictură Ioan Popdan | 4.153,00 | 4.004,40 |
|  | Spectacol de balet ocazionat de încheierea anului școlar 2020-2021 | 0 | 0 |
|  | Spectacol de Crăciun și Revelion | 1.200,000 | 1.200,00 |
|  | Vernisaj de Crăciun clasa pictură | 500,000 | 500,00 |
|  | Festivalul concurs regional de muzica pop-rock ”Muzica Inimii Mele” ediția a X-a | 0 | 0 |
|  | **Total** | **10.853,00** | **10.054,40** |  |

***3. Soluţii şi propuneri privind gradul de acoperire din surse atrase/venituri proprii a cheltuielilor instituţiei;***

*3.1. Analiza veniturilor proprii realizate din activitatea de bază, specifică instituţiei (în funcţie de tipurile de produse/servicii oferite de instituţiile de cultură - spectacole, expoziţii, servicii infodocumentare etc.), pe categorii de produse/servicii, precum şi pe categorii de bilete/tarife practicate: preţ întreg/preţ redus/bilet profesional/bilet onorific, abonamente, cu menţionarea celorlalte facilităţi practicate;*

Școala de Arte este instituție de cultură cu profil de educație artistică, cursurile constituind activitatea de bază. Prin urmare, taxele școlare reprezintă veniturile proprii.

Veniturile proprii realizate din taxele școlare au fost: 284.228 lei în 2019, 259.298 lei în 2020, 241.854 în 2021 și sponsorizări în cuantum de 2.200 lei.

Iar în 2022, până în data de 31 August s-au încasat 150.637 lei. Până la sfârșitul anului se preconizează ca această sumă să crească la 248.000 lei. Începând cu anul școlar 2023-2024 preconizăm să creștem taxele de școlarizare la secția de arte plastice, deoarece numarul celor înscriși este în creștere astfel veniturile proprii vor crește.

*3.2. Analiza veniturilor proprii realizate din alte activităţi ale instituţiei;*

Nu s-au realizat venituri din alte activități, decât cele de bază, excepție făcând anul 2021, an în care am obținut sponsorizări în valoare de 2.000 lei.

*3.3. Analiza veniturilor realizate din prestări de servicii culturale în cadrul parteneriatelor cu alte autorităţi publice locale;*

Datorită profilului educațional al școlii, nu s-au executat prestări de servicii culturale, interpreții și artiștii participanți la acțiunile instituției sunt cursanții plătitori de taxe.

***4. Soluţii şi propuneri privind gradul de creştere a surselor atrase/veniturilor proprii în totalul veniturilor:***

*4.1. Analiza ponderii cheltuielilor de personal din totalul cheltuielilor;*

Cheltuielile de personal reprezintă cea mai mare parte a cheltuielilor, cursurile, activitatea de bază a instituției, fiind susținute de cadrele didactice angajate. Astfel,

* + în 2019 – 86,08%
  + în 2020 – 88,44 %
  + în 2021 – 87,57%

Observăm o mică creștere a cheltuielilor pe beneficiar în 2020 față de 2019, lucru datorat diminuării numărului de cursanți în anul 2020 datorită pandemiei Covid-19 și o mică scădere a cheltuielilor pe beneficiar în 2021 față de 2020, lucru datorat diminuării numărului de ore remunerate în sistem plata cu ora.

*4.2. Analiza ponderii cheltuielilor de capital din bugetul total;*

Cheltuielile de capital reprezintă doar o pondere mică din totalul cheltuielilor

În 2019 – 0,75% în 2020 - 0,95% în 2021 – 1,45%

*4.3. Analiza gradului de acoperire a cheltuielilor cu salariile din subvenţie/alocaţie;*

Cele mai mari cheltuieli sunt cele cu salariile angajaților, ele sunt acoperite în întregime, sau aproape în întregime din subvenții: în 2019-97%, în 2020-94,10%, în 2021-94,80%. Gradul de acoperire a cheltuielilor cu salariile s-a calculat din execuția bugetară.

*4.4. Ponderea cheltuielilor efectuate în cadrul raporturilor contractuale, altele decât contractele individuale de muncă (drepturi de autor, drepturi conexe, contracte şi convenţii civile);*

În perioada 2019-2020 nu a fost cazul.

*4.5. Cheltuieli pe beneficiar, din care:*



***E. Strategia, programele şi planul de acţiune pentru îndeplinirea misiunii specifice a instituţiei, conform sarcinilor formulate de autoritate:***

Propuneri, pentru întreaga perioadă de management:

***1. Viziune****;*

Viziunea Școlii de Arte Satu Mare să devină un etalon de nivel național în educaţia cultural-artistică a comunității.

***2. Misiune****;*

Misiunea școlii trebuie să fie creşterea nivelului cultural-artistic al populaţiei din judeţul Satu Mare, asigurând acces la educația cultural-artistică pentru toate categoriile sociale, atât din mediul urban cât și din cel rural.

***3. Obiective (generale şi specifice);***

* Obiectivele generale:

1. Asigurarea unui program complex de educație cultural-artistică pentru comunitatea județului Satu Mare.
2. Promovarea la nivel local, național și internațional a culturii sătmărene, cu toate aspectele ei specifice și a rezultatelor programului de educație artistică al instituției.
3. Asigurarea unui management eficient la nivelul instituţiei, cu respectarea tuturor legilor şi reglementărilor în vigoare.

* Obiective specifice:

1. Asigurarea unor servicii de educație artistică de calitate, pentru toate categoriile de vârstă.
2. Dezvoltarea și implementarea unor servicii educaționale complementare celor de bază, pentru comunitatea din mediul rural și mic urban.
3. Dezvoltarea și implementarea unor servicii educaționale pentru instituțiile de învățământ, care să vină în completarea orelor de educație muzicală și a celor de artă vizuală.
4. Crearea unui cadru adecvat pentru participarea activă la manifestări culturale judeţene, naţionale şi internaţionale, punând în valoare rezultatele programelor educaționale.
5. Abordarea aspectului multiculturalității în toate programele, acțiunile și manifestările cultural-artistice ale instituției, reprezentând un specific al județului Satu Mare.
6. Asigurarea unui cadru adecvat pentru stabilirea unor colaborări sectoriale și intersectoriale, la toate nivelele: județean, național și internațional.
7. Asigurarea unui management eficient al resurselor umane.
8. Implementarea eficientă a tuturor activităților administrative.
9. Asigurarea unei bune şi eficiente gestiuni a fondurilor publice şi a patrimoniului public la nivelul instituţiei cu respectarea tuturor legilor şi reglementărilor în vigoare.

***4. Strategia culturală, pentru întreaga perioadă de management;***

Școala de Arte, prin politica și strategia sa culturală, urmărește apropierea de comunitatea sătmăreană, asigurând accesul la educația cultural-artistică a întregului județ, formând atât consumatori de artă cât şi producători de artă. Astfel, se asigură o dezvoltare armonioasă şi optimă a personalităţii membrilor comunităţii, înlocuind petrecerea timpului liber în mod pasiv, cu îndeletniciri active şi constructive. În acest sens, este nevoie de adaptarea permanentă a ofertelor educaționale și a produselor cultural-artistice la așteptările comunității.

Pentru a intensifica importanța Școlii de Arte ca instituție de nivel județean, se urmărește ieșirea din sediu și din reședința de județ în mediul rural și mic urban, lărgind aria de prezență și acțiune a școlii. Pentru a crește eficiența și accesibilitatea programului educațional, pe lângă activitățile de bază, care sunt orele de curs, se implementează acțiuni educaționale de grup, care se vor susține în locația beneficiarilor. Astfel, pe de o parte, va crește numărul beneficiarilor, acțiunile educaționale complementare vor ajunge la un număr mare de persoane, iar pe de altă parte, vor fi sensibilizați mai mulți copii și tineri în legătură cu serviciile educaționale oferite de școală la sediu și în reședința de județ.

Principalul avantaj al Şcolii de Arte îl reprezintă paleta largă de categorii sociale cărora se adresează, şi în acest sens o notorietate crescută în rândul comunităţii va duce la creşterea gradului de şcolarizare, cu rezultate vizibile ulterior pe scena culturală sătmăreană.

Un alt obiectiv strategic este creșterea intensivă și extensivă a colaborărilor cu instituții, organizații sectoriale și intersectoriale, din județ, țară și străinătate, pentru a putea promova și pune în valoare patrimoniul cultural imaterial al județului, rezultatele programelor educaționale de la nivelul Școlii de Arte, stimulând astfel cursanții să se implice mai activ în programele educaționale și în viața culturală a județului.

***5. Strategia şi planul de marketing;***

Întreaga strategie de marketing a Școlii de Arte trebuie să constituie un echilibru dinamic între instituție și mediul extern, adică între ofertele de educație artistică și de produse culturale, și comunitatea județului Satu Mare. Un marketing bun, influenţează nivelul, planificarea în timp şi componenţa cererii față de ofertele instituției, astfel încât să îndeplinească obiectivele acesteia.

Strategia propusă de Școala de Arte urmărește pe de o parte, satisfacerea cererii existente a populației privind educația și produsele cultural-artistice, pe de altă parte, trezirea interesului și crearea unor noi cereri față de artă și cultură valoroasă.

Factorii interni care influențează realizarea unui plan de marketing eficient:

- managementul instituției

- capitalul financiar

- resursele umane (cadrele didactice, personalul administrativ)

- facilitățile (dotările tehnice, instrumentele, condiția spațiilor de desfășurare a activităților)

- cultura organizațională

- organizarea în bune condiții a evenimentelor majore ale școlii

Planul de marketing al școlii se axează pe aspecte grupate în jurul a 7 variabile:

1. Serviciile educaționale și produsul cultural-artistic oferit: profilele care funcționează la nivelul instituției și cursurile aferente, acțiunile complementare, evenimentele cultural-artistice (spectacole, festivaluri, concursuri)
2. Personalul: oamenii care facilitează şi furnizează efectiv serviciile (cadrele didactice, personalul administrativ). Personalul se caracterizează prin competenţele profesionale necesare, gradul de informare privind natura şi funcţionalitatea serviciilor oferite, bunăvoinţa, prezentabilitatea, eficienţa în rezolvarea eventualelor probleme şi politeţea.
3. Prezența: sediul instituției cu sălile de curs și spectacole și celelalte locații unde se desfășoară evenimentele în afara sediului.
4. Prețul: taxele școlare
5. Procesul: modul de organizare și desfășurare a orelor de curs, a acțiunilor complementare și a evenimentelor cultural-artistice
6. Distribuția: modul de transmitere către beneficiari a serviciilor educaționale și a produsului cultural-artistic oferit de instituție.
7. Promovarea: mediatizarea cursurilor, profilelor și acțiunilor cultural-artistice.

***6. Programe propuse pentru întreaga perioadă de management;***

Programele cadru ale Şcolii de Arte, necesare atingerii obiectivelor propuse, respectiv a îndeplinirii misiunii instituţiei sunt:

A. Programul de educaţie artistică – *„Învăţăm la Şcoala de Arte”* - constă în organizarea şi susținerea cursurilor pe specialităţi. Pe lângă aceste cursuri se organizează acțiuni educațional – artistice complementare orelor de curs, destinate mediului rural și mic urban, și instituțiilor de învățământ. Scopul acestor activități este educaţia cultural – artistică a grupului ţintă şi formarea consumatorilor de artă valoroasă, la nivelul întregului județ. Toate activitățile educaționale se organizează în domeniile: muzică, artă plastică, actorie, coregrafie.

B. Programul de activităţi cultural – artistice - *„La Şcoala de Arte”* – constă în audiţii de clasă, spectacole, expoziţii, Zilele Şcolii de Arte. Scopul acestor manifestări este promovarea cursanţilor şcolii, prezentarea rezultatelor actului educațional. Aceste manifestări se realizează cu implicarea activă a cursanţilor şi ţinteşte comunitatea sătmăreană.

C. Programul de promovare a talentelor „*Prin Şcoala de Arte*” – se adresează cursanţilor şi va urmări promovarea lor pentru participare la concursuri, festivaluri, expoziţii, activităţi culturale de marcă organizate de alte instituţii, organizaţii, firme din ţară sau străinătate.

D. Programul de schimburi de experienţă *„Între Şcolile de Arte*” – are ca scop promovarea şi perfecţionarea activităţilor instituţiei, promovarea judeţului Satu Mare. Se adresează atât cursanţilor şcolilor de arte şi a publicului din ţară – prin spectacole - cât şi profesorilor-cadrelor de specialitate de la instituţiile implicate (discuţii, seminarii, colocvii, simpozioane).

E. Programul „*Workshop la Şcoala de Arte*” - are ca scop completarea programului de educaţie cultural – artistică a cursanţilor şi se realizează cu implicarea unor artişti consacraţi în toate domeniile artei.

F. Programul de acţiuni cultural – artistice competiţionale „*Concurs prin Şcoala de Arte”* – are ca scop diversificarea actului cultural în judeţul Satu Mare, promovarea judeţului, ridicarea prestigiului naţional şi internaţional al Şcolii de Arte. Programul constă în organizarea unor festivaluri – concursuri regionale, naţionale şi internaţionale. Se adresează cursanţilor şcolilor de artă şi publicului din ţară şi străinătate, comunităţii sătmărene.

G. Programul de colaborări cu alte instituţii, firme, ONG-uri „*Cu Şcoala de Arte*”. – are ca scop promovarea activităţilor Şcolii de Arte şi a talentelor formate în cadrul instituţiei şi implicarea acestora în viaţa socio-economică a comunităţii.

Pe lângă proiectele culturale care vor continua în perioada 2022-2027, îmi propun să mai organizez diferite activități culturale care au o importanță sentimentală și artistică aparte cum ar fi : aniversarea a 120 de ani de la înființarea Școlii de Arte Satu Mare în anul 2025, aniversarea unor profesori ai școlii care și-au adus o contribuție importantă la dezvoltarea acesteia, prin organizarea de medalioane muzicale cu invitați de renume (absolvenți ai Școlii, care au ajuns mari personalități în viața culturală națională și internațională. Totodată, propun transformarea Festivalului folcloric ,,Cântă și încântă de Dragobete”, în Festival-concurs de muzică populară, datorită succesului mare pe care l-a dobândit în decursul anilor precedenți.

***7. Proiectele majore din cadrul programelor;***

|  |  |
| --- | --- |
| Denumire Program | Denumire proiect |
| A. Programul de educaţie artistică – „Învăţăm la Şcoala de Arte” | Programele educaţionale din cadrul profilelor:  Muzică - pian, chitară (clasică, electrică, bas), vioară, instrumente de suflat, canto (clasic, popular românesc, popular maghiar, muzică uşoară), sintetizator, acordeon  Arte plastice – pictură, grafică  Coregrafie – balet  Actorie – limba română, limba maghiară  Acțiuni educaționale pentru mediul rural și mic urban  Acțiuni educaționale pentru instituții de învățământ |
| B. Programul de activităţi cultural – artistice - „La Şcoala de Arte” | Audiţii de clasă |
| Spectacole comune cu participarea mai multor clase/secţii |
| Spectacol de muzică populară organizat cu ocazia Unirii Principatelor Române |
| Spectacol de Valentine’s day |
| Spectacol dedicat Zilei Femeii |
| Expozitie de arte plastice organizată cu ocazia încheierii anului şcolar |
| Şir de spectacole organizate cu ocazia încheierii anului şcolar |
| Festivitate de deschidere a anului şcolar |
| Zilele Şcolii de Arte |
| Spectacol de 1 Decembrie – Ziua Naţională a României |
| Spectacol tradiţional de Crăciun |
| C. Programul de promovare a talentelor „Prin Şcoala de Arte” – participări | Spectacol ocazionat de „Ziua Internaţională a Muzicii” în parteneriat cu Şcoala „II Rakoczi Ferenc” din Teglas |
| Festivalul Internaţional al Şcolilor de Arte – Târgu Mureş |
| Expoziție și spectacol organizat la Şcoala „II Rakoczi Ferenc” din Teglas, Ungaria, cu ocazia încheierii anului școlar. |
| Concursul Național de muzică ușoară ”Ursulețul de Aur” |
| Recitaluri de Ziua Municipiului Satu Mare |
| Concursul Naţional „Tinereţe pe Portativ” Cluj Napoca |
| Concursul de Teatru „RotarAct” Satu Mare |
| Concurs de recitare „Kardos Albert” Debrecen - Ungaria |
| Concurs de recitare poezii din lirica poeților sătmăreni |
| Emisiuni de Crăciun și Revelion pentru televiziunile locale |
| Emisiune de Paști pentru televiziunile locale |
| Concursul de muzică populară Cantecele Neamului, Suceava |
| D. Programul de schimburi de experienţă „ Între Şcolile de Arte” | Schimburi de experiență cu/la Şcoala II Rakoczi Ferenc din Teglas Ungaria, cu ocazia expozițiilor de arte plastice la sfârșit de an școlar. |
| Schimb de experiență cu Școala de Arte „Tudor Jarda” Cluj Napoca |
| Seminar cultural cu cadrele didactice de la Şcoala de Arte „II Rakoczi Ferenc” din Teglas – Ungaria, cu ocazia Zilei Mondiale a Muzicii |
| Participări ale cursanților școlii la festivaluri și concursuri în țară și străinătate |
| E. Programul „Workshop la Şcoala de Arte” | Workshop „Sintetizatorul, instrumentul efectelor muzicale” |
| Workshop „Expunerea și prezentarea lucrărilor de arte plastice” |
| Organizarea unui workshop pentru balerine „Arta dansului clasic” |
| Workshop pentru cursanții secției de actorie „Arta teatrală și mișcarea scenică” |
| Workshop ”Master Class” pentru instrumente de suflat |
| Workshop ”Chitara, între trecut și prezent” |
| F. Programul de acţiuni competiţii „Concurs prin Şcoala de Arte” | Festival – concurs de muzică pop-rock “Muzica Inimii Mele” |
| Festival concurs de chitară clasică – „Samus GuitArt” |
| Concurs de arte plastice pentru cursanţii şcolilor de arte |
| G. Programul de colaborări cu alte instituţii, firme, ONG-uri „Cu Şcoala de Arte” | Festivaluri în parteneriat cu Asociaţia Artiştilor Plastici Sătmăreni |
| Recitaluri susținute de cursanți și profesori la acțiunile organizate de autoritățile locale și județene |
| Programul educațional ”Arta pentru sufletul celor mici” în parteneriat cu gradinițele din municipiu. |
| Program artistic la vernisajele expoziţiei Asociaţiei Artiştilor Plastici Sătmăreni |
| Programe artistice în parteneriat cu firme, instituții si ONG-uri din Satu Mare |

***8. Alte evenimente, activităţi specifice instituţiei, planificate pentru perioada de management.***

Este foarte important ca Şcoala de Arte să prezinte o atitudine deschisă faţă de toate programele iniţiate de alte instituţii, firme, organizaţii, promovând parteneriatul intersectorial şi public-privat, bineînţeles cu sprijinul Consiliului Judeţean Satu Mare. De asemenea, îmi propun dezvoltarea de noi secții ale școlii în alte localități din județ, cum ar fi meșteșugurile și tradițiile vechi care sunt pe cale de dispariție ( sculptura în lemn, olăritul) ale unor meșteri populari cunoscuți în țară și peste hotare. Prin urmare, şcoala se va implica şi în alte acţiuni cultural - artistice, care nu pot fi prevăzute şi planificate în prezentul proiect și care nu necesită cheltuieli în plus față de cele preconizate: organizarea de musical-uri ale secțiilor de actorie și canto, seri de poezie și muzică cultă, jam-session ale profilelor de chitară și sintetizator, etc.

***F. Previzionarea evoluţiei economico-financiare a instituţiei publice de cultură, cu o estimare a resurselor financiare ce ar trebui alocate de către autoritate, precum şi a veniturilor instituţiei ce pot fi atrase din alte surse:***



***2. Numărul estimat al beneficiarilor pentru perioada managementului****:*

|  |  |  |  |  |  |  |
| --- | --- | --- | --- | --- | --- | --- |
| *2* | *Numărul estimat al beneficiarilor* | *2023* | *2024* | *2025* | *2026* | *2027* |
| 2.1. | Numărul beneficiarilor la sediu (plătitori de taxe) | 380 | 385 | 385 | 390 | 400 |
| 2.2. | Numărul beneficiarilor în afara sediului (copiii și tinerii din mediul rural și mic urban, elevii de la instituțiile de învățământ și publicul participant) | 5.000 | 5.200 | 5.300 | 5.300 | 5.500 |

*\*Numărul beneficiarilor plătitori de taxe ar putea crește în cazul în care în perioada 2022-2027 s-ar înființa noi secții în cadrul școlii.*

***3. Programul minimal estimat pentru perioada de management aprobată***

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *Nr. Crt* | *Program* | *Scurta descriere a programului* | | *Nr. proiecte/program* | | *Denumirea proiectului* | | *Buget prevazut pe program*  *(lei)* | |
| ***Anul 2023*** | | | | | | | | | |
|  | A.Programul de educaţie artistică – „Învăţăm la Şcoala de Arte | Educație cultural-artistică la sediu și în locațiile asigurate de beneficiari | | 24 | | Cursurile la profilele școlii (11 profile) + acțiunile educaționale cultural-artistice | | 942.000 | |
|  | Programul de activităţi cultural – artistice - „La Şcoala de Arte” | Acțiuni cultural artistice organizate de către Școala de arte | | 23 | | Auditii, spectacole, recitaluri, expoziții, festivaluri | | 25.000 | |
|  | Programul de promovare a talentelor „Prin Şcoala de Arte” – participări | Participări la acțiuni organizate de instituții de cultură din țară și străinătate. | | 15 | | festivaluri, concursuri, expoziții, spectacole organizate în țară și străinătate | | 4.500 | |
|  | Programul de schimburi de experienţă „ Între Şcolile de Arte | Schimburi de experiență cu școlile de artă din țară și străinătate. | | 5 | | simpozioane, seminarii, schimburi de experiență, conferințe | | 5.000 | |
|  | Programul „Workshop la Şcoala de Arte” | Organizare workshopuri în diferite domenii de artă | | 6 | | Workshopuri la profilele muzică, balet, arte plastice | | 3.000 | |
|  | Programul de acţiuni competiţionale „Concurs prin Şcoala de Arte” | Concursurile locale, naționale și internaționale organizate de Școala de Arte | | 4 | | * Festivalul concurs „Samus GuitArt” * Festivalul – concurs “Muzica Inimii Mele” * Concurs - arte plastice * Festival ”Cântă și încântă de Dragobete” | | 33.000 | |
|  | Programul de colaborări cu alte instituţii, firme, ONG-uri „Cu Şcoala de Arte” | Acțiuni organizate în parteneriat cu alte școli de arte, organizații, instituții, firme,etc. | | 25 | | * Acțiuni cu AAPSM * Acțiuni cu școli de arte (Teglas,Cluj,etc.) * Spectacole (de caritate) organizate de autorități și alte instituții, firme, ONG. | | 5.000 | |
| ***Anul 2024*** | | | | | | | | | |
|  | A.Programul de educaţie artistică – „Învăţăm la Şcoala de Arte | Educație cultural-artistică la sediu și în locațiile asigurate de beneficiari | | | 25 | | Cursurile la profilele școlii + acțiunile educaționale cultural-artistice | | 1.043.500 |
|  | Programul de activităţi cultural – artistice - „La Şcoala de Arte” | Acțiuni cultural artistice organizate de către Școala de arte | | | 23 | | Audiții, spectacole, recitaluri, expoziții, | | 25.000 |
|  | Programul de promovare a talentelor „Prin Şcoala de Arte” – participări | Participări la acțiuni organizate de instituții de cultură din țară și străinătate. | | | 17 | | festivaluri, concursuri, expoziții, spectacole organizate în țară și străinătate | | 5.000 |
|  | Programul de schimburi de experienţă „ Între Şcolile de Arte | Schimburi de experiență cu școlile de artă din țară și străinătate. | | | 6 | | simpozioane, seminarii, schimburi de experiență, conferințe | | 5.000 |
|  | Programul „Workshop la Şcoala de Arte” | Organizare workshopuri în diferite domenii de artă | | | 6 | | Workshopuri la profilele muzică, balet, arte plastice | | 3.500 |
|  | Programul de acţiuni competiţionale „Concurs prin Şcoala de Arte” | Concursurile locale, naționale și internaționale organizate Școala de Arte | | | 4 | | * Festivalul concurs „Samus GuitArt” * Festivalul – concurs “Muzica Inimii Mele” * Concurs - arte plastice * Festival ”Cântă și încântă de Dragobete” | | 34.000 |
|  | Programul de colaborări cu alte instituţii, firme, ONG-uri „Cu Şcoala de Arte” | Acțiuni organizate în parteneriat cu alte școli de arte, organizații, instituții, firme,etc. | | | 27 | | * Acțiuni cu AAPSM * Acțiuni cu școli de arte (Teglas,Cluj,etc.) * Spectacole (de caritate) organizate de autorități și alte instituții, firme, ONG. | | 5.500 |
| ***Anul 2025*** | | | | | | | | | |
|  | A.Programul de educaţie artistică – „Învăţăm la Şcoala de Arte | | Educație cultural-artistică la sediu și în locațiile asigurate de beneficiari | | 25 | | Cursurile la profilele școlii + acțiunile educaționale cultural-artistice | | 1.156.000 |
|  | Programul de activităţi cultural – artistice - „La Şcoala de Arte” | | Acțiuni cultural artistice organizate de către Școala de arte | | 23 | | Auditii, spectacole, recitaluri, expoziții, | | 26.000 |
|  | Programul de promovare a talentelor „Prin Şcoala de Arte” – participări | | Participări la acțiuni organizate de instituții de cultură din țară și străinătate. | | 17 | | festivaluri, concursuri, expoziții, spectacole organizate în țară și străinătate | | 5.500 |
|  | Programul de schimburi de experienţă „ Între Şcolile de Arte | | Schimburi de experiență cu școlile de artă din țară și străinătate. | | 6 | | simpozioane, seminarii, schimburi de experiență, conferințe | | 4.000 |
|  | Programul „Workshop la Şcoala de Arte” | | Organizare workshopuri în diferite domenii de artă | | 7 | | Workshopuri la profilele muzică, balet, arte plastice | | 4.500 |
|  | Programul de acţiuni competiţionale „Concurs prin Şcoala de Arte” | | Concursurile locale, naționale și internaționale organizate Școala de Arte | | 4 | | * Festivalul concurs „Samus GuitArt” * Festivalul – concurs “Muzica Inimii Mele” * Concurs - arte plastice * Festival ”Cântă și încântă de Dragobete” | | 46.000 |
|  | Programul de colaborări cu alte instituţii, firme, ONG-uri „Cu Şcoala de Arte” | | Acțiuni organizate în parteneriat cu alte școli de arte, organizații, instituții, firme,etc. | | 27 | | * Acțiuni cu AAPSM * Acțiuni cu școli de arte (Teglas,Cluj,etc.) * Spectacole (de caritate) organizate de autorități și alte instituții, firme, ONG. | | 5.500 |
| ***Anul 2026*** | | | | | | | | | |
|  | A.Programul de educaţie artistică – „Învăţăm la Şcoala de Arte | | Educație cultural-artistică la sediu și în locațiile asigurate de beneficiari | | 25 | | Cursurile la profilele școlii + acțiunile educaționale cultural-artistice | | 1.441.000 |
|  | Programul de activităţi cultural – artistice - „La Şcoala de Arte” | | Acțiuni cultural artistice organizate de către Școala de arte | | 23 | | Auditii, spectacole, recitaluri, expoziții, | | 26.500 |
|  | Programul de promovare a talentelor „Prin Şcoala de Arte” – participări | | Participări la acțiuni organizate de instituții de cultură din țară și străinătate. | | 18 | | festivaluri, concursuri, expoziții, spectacole organizate în țară și străinătate | | 6.000 |
|  | Programul de schimburi de experienţă „ Între Şcolile de Arte | | Schimburi de experiență cu școlile de artă din țară și străinătate. | | 6 | | simpozioane, seminarii, schimburi de experiență, conferințe | | 4.500 |
|  | Programul „Workshop la Şcoala de Arte” | | Organizare workshopuri în diferite domenii de artă | | 7 | | Workshopuri la profilele muzică, balet, arte plastice | | 5.000 |
|  | Programul de acţiuni competiţionale „Concurs prin Şcoala de Arte” | | Concursurile locale, naționale și internaționale organizate Școala de Arte | | 4 | | * Festivalul concurs „Samus GuitArt” * Festivalul – concurs “Muzica Inimii Mele” * Concurs - arte plastice * Festival ”Cântă și încântă de Dragobete” | | 40.000 |
|  | Programul de colaborări cu alte instituţii, firme, ONG-uri „Cu Şcoala de Arte” | | Acțiuni organizate în parteneriat cu alte școli de arte, organizații, instituții, firme,etc. | | 25 | | * Acțiuni cu AAPSM * Acțiuni cu școli de arte (Teglas,Cluj,etc.) * Spectacole (de caritate) organizate de autorități și alte instituții, firme, ONG. | | 5.500 |
| ***Anul 2027*** | | | | | | | | | |
|  | A.Programul de educaţie artistică – „Învăţăm la Şcoala de Arte | | Educație cultural-artistică la sediu și în locațiile asigurate de beneficiari | | 25 | | Cursurile la profilele școlii + acțiunile educaționale cultural-artistice | | 1.419.500 |
|  | Programul de activităţi cultural – artistice - „La Şcoala de Arte” | | Acțiuni cultural artistice organizate de către Școala de arte | | 23 | | Auditii, spectacole, recitaluri, expoziții, | | 27.000 |
|  | Programul de promovare a talentelor „Prin Şcoala de Arte” – participări | | Participări la acțiuni organizate de instituții de cultură din țară și străinătate. | | 19 | | Participări la festivaluri, concursuri, expoziții, spectacole organizate în țară și străinătate | | 6.500 |
|  | Programul de schimburi de experienţă „ Între Şcolile de Arte | | Schimburi de experiență cu școlile de artă din țară și străinătate. | | 7 | | simpozioane, seminarii, schimburi de experiență, conferințe | | 5.500 |
|  | Programul „Workshop la Şcoala de Arte” | | Organizare workshopuri în diferite domenii de artă | | 7 | | Workshopuri la profilele muzică, balet, arte plastice | | 5.500 |
|  | Programul de acţiuni competiţionale „Concurs prin Şcoala de Arte” | | Concursurile locale, naționale și internaționale organizate Școala de Arte | | 4 | | * Festivalul concurs „Samus GuitArt” * Festivalul – concurs “Muzica Inimii Mele” * Concurs - arte plastice * Festival ”Cântă și încântă de Dragobete” | | 40.000 |
|  | Programul de colaborări cu alte instituţii, firme, ONG-uri „Cu Şcoala de Arte” | | Acțiuni organizate în parteneriat cu alte școli de arte, organizații, instituții, firme,etc. | | 27 | | * Acțiuni cu AAPSM * Acțiuni cu școli de arte (Teglas,Cluj,etc.) * Spectacole (de caritate) organizate de autorități și alte instituții, firme, ONG. | | 5.500 |

*Mircea Grigore Deac*